Document ID: /roh_data/filtered/fineweb-2-filterrobots_roh.jsonl.gz/14169

L'onn 2017 han 201 fatschentas pitschnas e mesaunas fusiunà u surpiglià auters manaschis. Quai correspunda ad in augment da 5,2% cumpareglià cun l'onn 2016. Las pli bleras transacziuns hai dà l'onn 2013 cun 231 fusiuns u surpigliadas.
Sa revegnì dal schoc dal franc
Dapi il schoc dal franc svizzer avant trais onns sajan las interpresas pitschnas e mesaunas daventadas pli effizientas. I vegnia investì en l'innovaziun e la qualitad. Uschia sajan las interpresas era puspè ablas da concurrer, vegn scrit en il studi da Deloitte.
L'interess da fatschentas da l'exteriur per interpresas pitschnas e mesaunas svizras è restà constant. L'onn 2017 han 70 interpresas da l'exteriur fusiunà u surpiglià ina interpresa svizra. Quai è be ina dapli che l'onn avant.
RR novitads 12:00